Bahodir Begalov
Bahodir Abdusalamovich Begalov (tugʻ. 1968-yil 17-yanvar, Bekobod, Toshkent viloyati, Oʻzbekiston SSR, SSSR) — oʻzbek davlat arbobi, oʻqituvchi va muhandis, Oʻzbekiston Respublikasi Davlat statistika qoʻmitasi raisi, iqtisod fanlari doktori, professor. Taʼlimni axborotlashtirish akademiyasining va Xalqaro axborotlashtirish akademiyasining haqiqiy aʼzosi, shuningdek, Oʻzbekiston Respublikasi Vazirlar Mahkamasi huzuridagi Iqtisodiy fanlar boʻyicha Oliy attestatsiya komissiyasi Prezidiumining aʼzosi.